Kairi Kreegipuu
Kairi Kreegipuu (sündinud 5. novembril 1973) on eesti psühholoog, Tartu Ülikooli eksperimentaalpsühholoogia professor. Tema peamised uurimisteemad on seotud tunnetusprotsesside eksperimentaalse uurimisega (kasutades käitumuslikke ja bioelektrilisi näitajaid) ja tunnetust ning käitumist põhjustavate tegurite uurimisega. Viimastel aastatel on ta uurinud aju võimet eeltähelepanuliselt informatsiooni töödelda (sh lahknevusnegatiivsuse abil) ning ajataju ja seisundi (väsimus, emotsioonid) mõju tunnetusele.